cyanic-selkie/wikianc huggingface dataset:
Ganesha
Ganesja-tjatoerthi
'n Jaarlikse fees vereer Ganesja tien dae lank. Dit begin op Ganesja Tjaturthi, wat gewoonlik in laat Augustus of aan die begin van September val. Die fees bereik sy hoogtepunt op die dag Ananta Tjatoerdasji, wanneer afbeeldings (moertis) van Ganesja in die mees geleë waterliggaam gedompel word. In 1893 het Lokmanya Tilak hierdie jaarlikse fees van private familievieringe omskep tot 'n openbare gebeurtenis. Hy het dit gedoen om "die gaping tussen die Brahmane en die nie-Brahmane te oorbrug en 'n gepaste konteks te vind om 'n nuwe eenheid tussen hulle op voetsoolvlak te bou" in sy nasionalistiese strewe teen die Britte in Maharashtra. As gevolg van Ganesja se groot gewildheid as "die god vir almal" het Tilak hom gekies as 'n saamtrekpunt vir Indiese protes teen die Britse bewind. Tilak was die eerste om groot openbare beelde van Ganesja in paviljoene te laat aanbring, en hy het die gebruik daargestel om openbare beelde op die tiende dag in water te dompel.
Poeraniese tydperk
Stories oor Ganesja kom gereeld in die Poeraniese korpus voor. Brown merk op dat hoewel die Poeranas "presiese chronologiese ordening verontagsaam", die meer gedetailleerde verhale van Ganesja se lewe in die latere tekste voorkom, c. 600–1300. Yuvraj Krishan sê dat die Poeraniese mites oor die geboorte van Ganesja en hoe hy 'n olifantkop gekry het in die latere Poeranas voorkom wat van c. 600 af geskryf is. Hy brei daarop uit deur te sê verwysings na Ganesja in die vroeëre Poeranas, soos die Vayu- en Brahmanda-poeranas, is latere interpolasies wat in die 7de tot 10de eeu gemaak is.
Organiese sintese
Totale sintese
'n Totale sintese is die volledige chemiese sintese van komplekse organiese molekules uit eenvoudige, kommersieel beskikbare of natuurlike voorgangers. Totale sintese kan gedoen word deur middel van 'n lineêre of konvergente benadering. In 'n lineêre sintese, wat dikwels voldoende is vir eenvoudige strukture, word verskeie stappe na mekaar uitgevoer totdat die molekule voltooi is. Die chemiese verbindings wat in elke stap vervaardig word, word sintetiese tussenprodukte genoem. Dikwels verwys elke stap in 'n sintese na 'n afsonderlike reaksie wat plaasvind om die aanvanklike verbinding van die reaksie te modifiseer. Vir meer komplekse molekules kan 'n konvergente sintetiese benadering verkieslik wees, naamlik 'n individuele bereiding van verskillende "stukke" (sleutel-tussenprodukte), wat dan gekombineer word om die gewenste produk te vorm.
Alba Bouwerprys vir Kinderliteratuur
Die prys is vernoem na die Suid-Afrikaanse kinderboekskryfster Alba Bouwer.
Callyspongia persculpta
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1989 deur Wiedenmayer.
Owen Davis Jr.
Owen Davis Jr. (6 Oktober 1907 – 21 Mei 1949) was 'n Amerikaanse akteur en vervaardiger. Hy was bekend vir sy rolle in die rolprente All Quiet on the Western Front (1930), The Plot Thickens (1936), Bunker Bean (1936), en Henry Goes Arizona (1939).
Niu Niu
In Oktober 2010 was Niu Niu in Berlyn aangewys as die wenner van die PRIX Montblanc, welke jaarliks aan opkomende klassieke instrumentaliste toegeken word. Sedertdien het Niu Niu in baie van die wêreld se mees luisterryke konsertsale verskyn, waaronder Londen se Wigmore Hall, die Sjanghai Oriental Arts Centre, en Beijing se nasionale sentrum vir uitvoerende kunste (NCPA) (die jongste pianis om by die NCPA op te tree). Bykomend tot sy uitvoerige optredes in Japan en China, het hy ook saam met die Zürich Kamerorkes in Switserland en Frankryk getoer en konserte in Berlyn, Hamburg, Dortmund en Essen gelewer.
Mahem
Die mahem (Balearica regulorum) is 'n redelik algemene standvoël. Hierdie spesie is die enigste kraanvoëls wat in bome kan broei, want hulle kan met die agterste toon om takke vasklou. Om hierdie rede, en 'n paar ander, word geglo dat hierdie relatiewe klein Balearica-kraanvoël die verteenwoordigers is van hulle Gruidae-voorouers.
Identifikasie
Die mahem se hofmakery in die broeiseisoen bestaan uit danse, spronge en 'n gebuig, terwyl hy die rooi keelsak opblaas en 'n harde geroep laat hoor. Dit maak ook 'n geluid wat baie verskil van die trompetter van ander kraanvoëlspesies.
Hobokwartet (Mozart)
Struktuur
Daar is drie bewegings:
Wyn
Wyn is baie geskiedkundig: dit dateer terug na ongeveer 6 000 voor Christus en het waarskynlik sy oorsprong gehad in die landgebiede wat tans binne die grense van Georgië en Iran is. Wyn het na alle waarskynlikheid teen ongeveer 4 500 voor Christus sy verskyning in Europa gemaak, in die hedendaagse Bulgarye en Griekeland is. Dit was algemeen verkrygbaar in Ou Griekeland, Thrakië en Rome. Wyn het ook 'n belangrike rol gespeel in godsdiens dwarsdeur die geskiedenis. Die Ou Griekse god Dionusos en die Romeinse god Bakgos het wyn verteenwoordig, en die drank word ook gebruik in Christelike en Joodse seremonies soos die Nagmaal en "Kiddush" (Hebreeus: קידוש, letterlik, "heiligmaking", 'n seënwens wat oor wyn of druiwe uitgespreek word om die Sabbat of 'n Joodse heilige dag te heilig).
Geskiedenis
Argeologiese getuienis suggereer dat die vroegste wynproduksie vanaf areas in Georgië en Iran plaasgevind het, van so lank gelede as 6 000 v.C..
Wyn van Oorsprong
In navolging van die Europese tradisie word Suid-Afrikaanse natuurlike wyne sedert 1973 volgens oorsprong, kultivar, oesjaar en landgoed op die etikette van die wynbottels geïdentifiseer en word erkenning ook aan gehalte verleen. Die oorsprong, kultivar en oesjaar word deur onderskeidelik 'n blou, 'n groen en 'n rooi band om die nek van die bottel aangedui. Indien die oorsprong vermeld word, waarborg dit dat die wyn geheel en al uit 'n bepaalde wyndistrik afkomstig is.
Druifsoorte
Wyn kan ook gemaak word van ander spesies druiwe of druifkruisings, wat geskep word deur die genetiese vermenging van twee druifspesies. Vitis labrusca (waarvan die Concord-druif 'n kultivar is), Vitis aestivalis, Vitis rupestris, Vitis rotundifolia en Vitis riparia is inheemse Noord-Amerikaanse druiwe wat meesal verbou word vir die verbruik van vrugte, of die produksie van druifkonfyt, -sap of -jellie, maar soms vir wynmaak gebruik word.
Kruising moet nie verwar word met die praktyk van enting nie. Die meeste van die wêreld se wingerde is beplant met die V. vinifera-wynstokke wat geënt is op spesies van Noord-Amerikaanse wortelstok. Dit is 'n algemene praktyk omdat die Noord-Amerikaanse druiwespesies weerstand bied teen druifluise (ook genoem filloksera), 'n luis wat uiteindelik die wynstok vernietig. In die laat 19de eeu is Europa se wingerde deur hierdie gogga vernietig, wat gelei het tot massiewe wynstoksterftes en uiteindelik herplanting. Enting word in elke wynproduserende land gedoen, behalwe in die Kanarie-eilande, Chili en Argentinië, die enigste lande wat tot nou toe nog nie aan die insek blootgestel is nie.
Baie wynkelders gebruik groei- en produksiemetodes wat die aroma en smaakinvloed van hul unieke terroir behou of verskerp. Aan die ander kant wil die produsente van massaproduksie-tafelwyn of ander goedkoper wyne nie smaakverskille hê nie; hulle poog eerder om dieselfde konsistensie te verkry. Diesulke produsente poog om verskille in druifoorsprong te minimaliseer deur die gebruik van produksietegnieke soos mikro-oksigenering, tannienfiltrering, kruisvloeifiltrering, dunlaagverdamping en kegeltolling.
Godsdienstige gebruike
Wyn is 'n integrale deel van die Joodse wette en tradisies. Die Kiddush is 'n seënwens wat oor wyn of druiwesap uitgespreek word om die Sabbat of 'n Joodse heilige dag te heilig. Op Pesach word daar volgens die rabbynse leer van die mense verwag om vier glase wyn te drink. In die tabernakel en in die tempel in Jerusalem, was wyn gebruik as 'n gedeelte van die offerandediens.
Begrip oor die aard van die Nagmaal verskil onder verskillende Christendenominasies; die Rooms-Katolieke Kerk glo byvoorbeeld dat die brood en wyn verander in die werklike liggaam en bloed van Christus in 'n proses genaamd transubstansiasie. Wyn was gebruik in die Nagmaal deur alle Protestante groepe tot in 1869.
Pulitzerprys
Pulitzerraad
Daar is agtien posisies op die raad. Die groep uitgelesenes bestaan uit die President van die Columbia-universiteit, hoofde van akademiese departement by verskeie universiteite, redakteurs, rubriekskrywers, administrateurs, en hoofde van joernalistieke organisasies.
Royal National Park
Oorsig
Daar is verskeie kampeerterreine te Bundeena, North Era en Providential Point. Voorgenoemde is die enigste geoorloofde plekke vir kampering in die reservaat en word gereguleer deur 'n bespreking- en registrasiestelsel wat voorafbespreking noodsaak. 'n Fooi op motors wat die park binnegaan is van toepassing; toegang per voet is egter gratis.
Inkomati-beitelbek
Die Inkomati-beitelbek (Varicorhinus nelspruitensis) is 'n varswater vis wat voorkom in die Inkomati- en die Pongolariviere. In Engels staan die vis bekend as die Incomati chiselmouth.
Voorkoms
Die vis se kop is breed, met 'n wye kleinerige mond. Die onderkaak het 'n horingagtige voorkoms met een paar kort baarde op. Die vis is olyfkleurig aan die bokant en 'n ligte olyf-geel tot roomwit aan die onderkant. Die vis word tot 320 mm lank.
Michail Popkof
Moorde
Die Russiese polisie het na een skuldige gesoek omdat die vroue wie se liggame in die middel 1990's ontdek is, op dieselfde manier vermoor is. Ondanks uitgebreide ondervragings en die getuienis van oorlewende slagoffers, het Popkof die polisie twee dekades lank ontwyk. Ondersoekers het egter ’n patroon gevind: Die spore van ’n viertrek-Lada, ’n veldvoertuig wat deur wetstoepassers gebruik is, is by talle misdaadtonele ontdek. DNS-toetse op 3 500 huidige en voormalige polisiemanne in 2012 in Irkoetsk het tot Popkof se ingetenisneming in daardie selfde jaar gelei.
Rondebosch (kiesafdeling)
Rondebosch was 'n kiesafdeling in die suidelike voorstede van Kaapstad van die Suid-Afrikaanse Volksraad met 'n tussenpose vanaf die algemene verkiesing van 1915. Dit was een van die min kiesafdelings wat die Nasionale Party nie een keer kon wen nie.
1933-1958
Rondebosch bly in die afbakening voor 1929 se verkiesing in die slag, maar duik weer op in 1933 toe James Chalmers van die Suid-Afrikaanse Party onbestrede verkies word. In 1938 kom die Verenigde Party se A.M. Moll te staan teen die Dominiumparty se G.B. Kipps en wen met 'n meerderheid van 3 512 stemme. Moll word in 1943 onbestrede herkies, maar in 1948 staan die onafhanklike C.J.R. Vorster teen die Verenigde Party se R.D. Pilkington-Jordan, wat wen met 'n meerderheid van 6 194 toe 76,2% van die kiesers hul kruisie gaan trek het. Pilkington-Jordan word in 1953 en weer in 1958 onbestrede herkies. In die volkstemming in 1960 oor republiekwording stem Rondebosch oorweldigend teen die voorstel met net 1 622 kiesers uit die totaal van 12 114 wat ten gunste van die voorstel is.
Callyspongia polymorpha
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1984 deur Desqueyroux-Faúndez.
Amasonebende
Die Amasonebende (Rusland: Банда «амазонок», Banda "amazonok") is ’n gesin reeksmoordenaars van Stawropol, Rusland, wat oor ’n tydperk van ses jaar vir ’n reeks moorde en rooftogte verantwoordelik was. Inessa Tarwerdijewa, haar man, Roman Podkopajef (35), en twee dogters, Wiktoria (25) en Anastasia (13), het die moorde van 2007 af gepleeg, maar dit kon in 1998 al begin het. Dit het geduur totdat hulle in 2013 aangekeer is.
Moordorgie
Op 29 November 2012, steeds in Nowotsjerkassk, het die gesin by die huis van die taxidrywer Wadim Lozjkof ingebreek. Die man het hulle agtervolg, maar is met die wapens geskiet wat van die twee sekuriteitsmanne afgeneem is.
Mari-Anne Jespersen
Mari-Anne Jespersen (gebore 29 Julie 1963) is 'n Deense aktrise. Sy is bekend vir haar rolle in die rolprente Final Hour (1995), Mørkeleg (1996), Credo (1997), en Torremolinos 73 (2003).
Huis van die Maagd Maria
Beskrywing
duimnael|links|200px|Meryemana, die wensmuur. Die huis self is nie groot nie en kan as ’n beskeie kapel beskryf word. Die klippe en bouwerk dateer uit die tyd van die apostels, met klein veranderings wat later aangebring is, soos ’n tuin. Wanneer iemand die kapel binnestap, bevind hy hom in ’n enkele, groterige kamer met ’n altaar en groot standbeeld van Maria.
Argeologie
Die gerestoureerde deel van die struktuur word van die oorspronklike oorblyfsels onderskei deur ’n rooi geverfde streep. Sommige gelowiges betwyfel die egtheid van die terrein omdat die tradisie wat Maria met Efese verbind eers in die 12de eeu ontstaan het, terwyl sy volgens die algemene tradisie onder die kerkvaders in Jerusalem gewoon en van daar na die hemel opgevaar het. Dié wat glo die huis is eg, baseer hul oortuiging op die teenwoordigheid van die 5de-eeuse Kerk van Maria in Efese, die eerste basilika in die wêreld wat aan Maria gewy is, asook op die teenwoordigheid van Johannes in die stad en die opdrag van Jesus aan Johannes om ná sy dood na Maria om te sien.
Berlynse Lugbrug
Optimalisering van die lugbrug
Gedurende die Russiese blokkade het die Sosiaal-Demokratiese burgemeester van Wes-Berlyn, Ernst Reuter, 'n simboolfiguur van Berlyn se gees van anti-kommunistiese vasberadenheid geword. Sy toespraak voor die bouvalle van die Berlynse Reichstag het wêreldwyd positiewe reaksies uitgelok: "Vandag verhef die volk van Berlyn sy stem. Hierdie volk van Berlyn roep uit na die hele wêreld. […] Julle volke van die wêreld, julle volke in Amerika, in Engeland, in Frankryk, in Italië! Kyk na hierdie stad en besef dat julle hierdie stad en hierdie volk nie mag prysgee nie, nie prysgee kán nie! […]"
Suid-Afrika se bydrae
Die 61 Suid-Afrikaners wat aan die Berlynse Lugbrug deelgeneem het, het altesaam 2 500 vlugte onderneem en 8 333 ton voedsel en steenkool afgelewer. Daar is geen lewensverlies gely nie.
Berlyn
In Berlyn het vliegtuie op die lughawens van Gatow (Britse sektor), Tempelhof (Amerikaanse sektor) en Tegel (Franse sektor) geland. Die Britte het in die somermaande ook Sunderland-vliegbote ingespan wat hoofsaaklik steenkool en sout vervoer het en op die Havel en die Groot Wannseemeer in Berlyn kon land. In die winter was die meer verys. In Tempelhof is destyds die wêreld se ingewikkeldste weernetwerk en radarstelsel in werking gestel, sodat die lugbrug ook snags en in ongunstige weerstoestande deurgevoer kon word. Talle observasiepunte het die weer op land en see 24 uur per dag gemoniteer terwyl Berlyn een van sy strafste winters in jare beleef het.
15-jarige jubileum in 1963
Ter geleentheid van die 15-jarige jubileum van die Berlynse Lugbrug het John F. Kennedy as die eerste Amerikaanse president 'n besoek aan Wes-Berlyn afgelê. Sy befaamde toespraak op 26 Junie 1963, wat kort voor die oprigting van die Berlynse Muur voor die Raadsaal van Schöneberg gehou is ("Ich bin ein Berliner"), het die solidariteit en steun van die Amerikaanse volk vir die vryheidsstrewe van die Berlynse bevolking, wat reeds gedurende die Berlynse Lugbrug betuig is, nog eens bevestig.
Callyspongia psammophera
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Betsjoeanaland
Betsjoeanaland het onder Europese beheer gekom in 1885 toe genl. sir Charles Warren die gebied beset het om te keer dat die Zuid-Afrikaansche Republiek of Duitse magte in Duits-Suidwes-Afrika die gebied annekseer. Betsjoeanaland was uniek in dié opsig dat sy gebiedshoofstad, Mafikeng, buite die gebied in die destydse Kaapprovinsie geleë was. Met onafhanklikwording het die hoofstad in 1965 Gaborone geword.
Serwië
Demografie
Daar woon 7 041 599 mense in Serwië en Kosovo. 83,3% van die populasie is Serwiërs, 3,5% is Hongare, 2,1% Roma, 2% is Bosniake, 1,1% Italianers en 5% ander groepe.
Bayreuth
Richard Wagner-fees
Wagner se operas word elke somer tydens die maandlange Richard Wagner-fees in die Festspielhaus opgevoer, wat algemeen bekendstaan as die Bayreuth-fees. Dit lok duisende besoekers en was nog elke jaar sedert die eerste geleentheid in 1876 uitverkoop. Die huidige waglys is tans tot meer as tien jaar lank.
Pofadder (slang)
Die pofadder (Bitis arietans of Bitis lachesis) is 'n slang wat tot die familie van adders (Viperidae) hoort. Dit word aangetref in die savanna en graslande van Marokko en Wes-Arabië, dwarsoor Afrika behalwe in die Sahara en reënwoudgebiede. Dié slang is verantwoordelik vir die meeste slangbyt sterftes in Afrika te danke aan vele faktore, soos bv. sy wye verspreiding, algemene voorkoms in digbevolkte gebiede, en aggressiewe ingesteldheid. Twee subspesies word tans erken, insluitende die genoemde subspesies wat hier beskryf word.
Geografiese verspreiding
Die spesie is waarskynlik die mees algemene en wydverspreide slang in Afrika. Dit word aangetref in die grootste gedeelte van Sub-Sahara Afrika tot sover suid as die Wes-Kaap, insluitende Suid-Marokko, Mauritanië, Senegal, Mali, Suid-Algerië, Guinee, Sierra Leone, die Ivoorkus, Ghana, Togo, Benin, Niger, Nigerië, Tsjad, Soedan, Kameroen, Sentraal-Afrikaanse Republiek, Demokratiese Republiek van Kongo, Uganda, Kenia, Somalië, Rwanda, Burundi, Tanzanië, Angola, Zambië, Malawi, Mosambiek, Zimbabwe, Botswana, Namibië en Suid-Afrika. Die slang kom ook voor op die Arabiese skiereiland, waar dit aangetref word in suidwes-Saoedi-Arabië en Jemen.
Voortplanting
Wyfies skei 'n feromoon af wat mannetjies lok. Mannetjies stoei met mekaar deur mekaar op die grond te druk met hul nekke. 'n Wyfie in Malindi is gevolg deur sewe mannetjies. Hulle kan 'n groot aantal kleintjies op een slag kry: werpsels van meer as 80 is al opgeteken, terwyl 50–60 nie buitengewoon is nie. Die kleintjies word gedurende die middel van die somer gebore. Pasgeborene slangetjies is tussen 12,5–17,5 cm lank. Baie groot eksemplare, veral dié in Oos-Afrika, het van die grootse werpsels ooit gebaar. 'n Wyfie uit Kenia uit, nou in 'n Tjeggiese dieretuin het 156 kleintjies gebaar, die grootste werpsel wat ooit deur enige slangspesie gebaar is.
Gif
Hierdie slangspesie is verantwoordelik vir meer dodelike slangbytgevalle as enige ander Afrikaslang. Hierdie is weens 'n verskeidenheid faktore, insluitende sy wye verspreiding, algemeende aantreflikheid, grootte, dodelike gif wat verwaardig word in groot hoeveelhede, lang giftande, en hulle gewoonte om langs voetpaadjies te lê en bak en stil te bly lê wanneer benader word.
Avalon
Avalon kan na een van die volgende verwys:
Kalsiet
Struktuur
In heksagonale beskrywing is die eenheidsel a = 4,99, b= 4,99 en c= 17,002 Å met gamma = 120 °. Die atoomposisies is:
Secure Shell
Die grootste voordeel van SSH is dat authentikasie deur middel van 'n publieke/geheime-sleutelpaar (private/public key) ondersteun word. Vir die rede kan SSH toepassings geoutomatiseer word sonder om wagwoorde in programme se bronkode te sit. Gebruikers wat die publieke sleutel ken kan ook op enige stelsel aanteken deur van die geheime sleutel gebruik te maak. As die eienaar van die geheime sleutel die wagwoord van die sleutel wysig, het dit geen invloed op die sleutelpaar nie.
Naftaleen
Dit is veral bekend as die hoofbestanddeel van tradisionele motballe.
Xenon
Geskiedenis
Xenon en ander edelgasse is vir lank as geheel en al inerte stowwe beskou en daar is geglo dat hulle nie chemiese verbindings kon vorm nie. Neil Bartlett het egter ontdek dat Platinumheksafluoried (PtF6) 'n kragtige oksideermiddel was wat suurstofgas (O2) kon oksideer om dioksigeenheksafluoroplatinaat te vorm (O2+[PtF6]−). Aangesien O2 en xenon bykans dieselfde ionisasie potensiaal het, het Bartlett besef dat platinumheksafluoried ook moontlik gebruik sou kon word om xenon te oksideer. Op 23 Maart 1962 het hy die twee gasse gemeng en die eerste bekende verbinding van 'n edelgas gemaak naamlik xenonheksaflouroplatinaat. Bartlett was aanvanklik onder die indruk dat die samestelling van die verbinding bestaan het uit Xe+[PtF6]−, latere werk het egter aangetoon dat dit waarskynlik 'n mengsel van verskeie xenonbevattende soute was. Sedertdien is baie ander xenon verbindings ontdek, en is verbindings van die edelgasse argon, kripton en radon geïdentifiseer, insluitende argon fluorohidried (HArF), kriptondifluoried (KrF2),  en radonfluoried.
Hoedspruit
Geskiedenis
Ds. Frans Lion Cachet het in 1865 reeds hier 'n vergadering gehou. Die oorspronklike plaas, ook Hoedspruit, is in 1869 opgemeet. Die eerste poskantoor is in 1890 geopen. Die takspoorlyn van 60 km na Phalaborwa is in 1963 teen 'n koste van R4 miljoen voltooi.
Alexander die Grote
Alexander is in 356 v.C. in Pella, Masedonië, gebore. Hy is tot op ouderdom 16 deur die beroemde filosoof, Aristoteles, onderrig. Hy het in 336 v.C. na die moord op sy vader Philippos II van Masedonië aan bewind gekom, en het dit geluk om op sy vader se grondslag voort te bou. Hy het die strydende Griekse stadstate verenig en 'n stydmag op die been gebring wat die Persiese Ryk (Persië) in nege jaar verower het. Hierdie gebied het Klein-Asië, Antieke Egipte en die hele Nabye Ooste tot by die grense van Indië omvat, waarna hy die verowering van Arabië beplan het.
Latere jare
Nadat hy die Indiese koning Porus verslaan het, wil hy tot by die Gangesrivier opruk, maar sy soldate het geweier om verder te trek. hulle het 17 600 km ver gemarsjeer en was agt jaar lank nie tuis nie.
Nokas
Die verwantskap tussen die omwenteling van die nokas en die omwenteling van die krukas is van kritiese belang. Aangesien die kleppe die vloei van die brandstof-lugmengsel asook die uitlaat beheer, moet hulle op die regte tyd oop- en toegemaak word tydens die suierslag.
Uruk-tydperk
In dié tydperk het die beskildering van erdewerk afgeneem namate koper gewild geword het. Silinderseëls het ook ontstaan.
Maritz-rebellie
Ooreenkoms
Aldus gedaan en getekend to Kaimoes
Uruk-tydperk
Benede-Mesopotamië
Dié streek was die produktiefste wat landbou betref danksy ’n besproeiingstelsel wat in die 4de millennium v.C. ontwikkel is. Hoewel dit nie mineralebronne gehad het nie en min reën gekry het, het dit onteenseglike geografiese omgewingsvoordele gehad: Dit het uit ’n uitgestrekte delta bestaan, ’n plat gebied wat deur riviere deurkruis is, en dit het ’n groot gebied vir landbou geskik gemaak en kommunikasie per land of rivier vergemaklik. Dit kon in die 4de millennium v.C. ’n digbevolte en hoogs verstedelikte gebied gewees het, met ’n sosiale hiërargie, kunsbedrywighede en langafstandhandel.
Die "Uruk-uitspreiding"
’n Ander teorie is dat die Uruk-streek ’n model vir sy bure was, en ’n voorbeeld wat hulle elk op sy eie manier gevolg het terwyl hulle elemente van hulle eie kulture behou het. Dit verduidelik die verskillende grade van invloed op verskillende terreine: Verskeie soorte terreine is geïdentifiseer, van dié wat kolonies van Uruk kon gewees het of handelsposte was met ’n Uruk-bevolking tot streke waar die Uruk-invloed baie klein was.
Stoomskip
Vroeë geskiedenis
Hoewel die Franse reeds in die vroeë 17de eeu stoomplanne gehad het, is die eerste werklike deurbrake met stoomkrag eers in die 18de eeu gemaak. Dit het chronologies só verloop:
Stoomskepe van 1843-1900
Ander stoomskepe wat voor 1900 gebou is, het onder meer verskeie bekendes ingesluit:
Stoomskepe ná 1900
Verskeie lande het ná 1900 met stoomdoeltreffendheid geëksperimenteer in skepe wat al hoe groter geword het.
Duitsland
Die Duitse stoomskepe Deutchland II (1900), Vaterland (1914), Bismarck (1922), Kaiser Wilhelm II (1903) en Europa (1930) het ook met die beste stoomskepe van hul tyd meegeding.
Lucca
Lucca was 'n onafhanklike staat, en in 1860, na 'n volksraad, het hy by die Koninkryk Sardinië en Italië aangesluit.
Draadkar oor die see
Die liedjie was vir 8 weke op die OFM top 20 in 2006.
Afrikaans
Buiten die oorspronklike taalgebied, is daar groot groepe Afrikaanssprekendes in lande soos Namibië (ongeveer 180 000; naastenby 9% van alle huishoudings), die Verenigde Koninkryk (ongeveer 100 000), Nieu-Seeland (21 000 in 2006), Botswana (20 000), die Verenigde State (23 010 volgens die 2009–2013 American Community Survey wat deur die Amerikaanse Sensusburo in Oktober 2015 gepubliseer is ), Australië (43 741, volgens die sensus van 2016), en Kanada (8 770 volgens die sensus van 2011).
Standaardisering en ontwikkeling van Afrikaans as kultuurtaal
Die Kaapse Maleiers het ook begin om Afrikaans-Nederlands naas Arabies in hulle godsdiensgeoefeninge te gebruik. Die Maleiers het onder andere Afrikaans-Nederlands geskryf, maar in die Arabiese alfabet.
Furaan
Dit word ook dikwels gehidrogeneer tot tetrahidrofuraan (THF). Laasgenoemde is nie meer 'n aromatiese verbinding nie, en word gereeld as oplosmiddel gebruik.
Min Shaw
Biografie
In 1989 trou sy met die liefde van haar lewe – Willie van Blerk. Hy is in September 2016 in die ouderdom van 76 aan kanker oorlede.
Eerste opnames
In 2011 keer Min Shaw terug met haar eerste album in 15 jaar - God Is My Stem. Die album haal goud nog voor dit op die rakke verskyn het.
Geallieerdes van die Tweede Wêreldoorlog
Die Geallieerdes van die Tweede Wêreldoorlog (Engels: Allies; Frans: Alliés; Russies: Антигитлеровская коалиция; Chinees: 同盟國) is die lande wat amptelik teen die Spilmoondhede tydens die Tweede Wêreldoorlog gestaan het. Binne die Geallieerdes het die Sowjetunie, die Verenigde State, en die Verenigde Koninkryk as die "Groot Drie" bekendgestaan. Die Amerikaanse president Franklin D. Roosevelt het na die Groot Drie en China as die "Vier polisiemanne van die wêreld" verwys.
Ulla Jessen
Ulla Jessen (gebore 21 November 1946) is 'n Deense aktrise. Sy is bekend vir haar rolle in die rolprente Girls at Arms (1975), Girls at Arms 2 (1976), en Girls at Sea (1977), en in die televisiereeks En by i provinsen (1977).
Skroefdraad
Rigting van skroefdraad
Die normale rigting van skroefdraad volg die regterhandreël. Met ander woorde, wanneer die rotasie in die rigting van die vingers van die regterhand toegepas word, dui die duim die rigting van die lineêre beweging aan. Anders gestel, as jy iets kloksgewys draai, draai jy dit vas en as jy dit antikloksgewys draai, draai jy dit los.
Bontwindswael
Die Bontwindswael (Tachymarptis aequatorialis) is 'n skaars standvoël en word gewoonlik in klipperige gebiede gevind, soms alleen. Die voël is 22 cm lank en 84 - 92 g groot. In Engels staan die voël bekend as die Mottled Swift.
G.W. Eybers
George von Welfling Eybers (*25 September 1888, Beaufort-Wes – †1976 ) was ’n Afrikaanse skrywer. Eybers was ook betrokke in die gemeenskap en het gedurende sy loopbaan 'n beduidende bydrae tot die Transvaalse onderwysstelsel gemaak.
Loopbaan
Die Minister van Onderwys, Kuns en Wetenskap, J.H. Hofmeyr, stel hom in 1945 aan as hoof van ’n kommissie om na die Tweede Wêreldoorlog die sosiale en opvoedkundige tekortkomings van die land te ondersoek. Een van die aanbevelings van die kommissie is die stigting van ’n Nasionale Raad vir Volwasse Onderwys, waarvan hy in 1946 aangestel word as die eerste Direkteur. In 1947 gee hy goedkeuring aan die stigting van ’n afdeling vir teater, waarvan die voorsitter van die tweetalige Federasie van Amateurtoneelverenigings in Suidelike Afrika (FATSA), P.P.B. Breytenbach, die eerste voorsitter was. Die Nasionale Toneelorganisasie (NTO) ontstaan in 1948 uit hierdie inisiatief. Aan die einde van 1947 tree hy af en hy is in 1948 se Volksraadsverkiesing ’n kandidaat vir die Nasionale Party in Pretoria-Oos, maar word nie verkies nie. In 1948 word hy deur die Departement van Unie-Onderwys aangestel as lid van die Kommissie insake Inrigtings, wat getaak is om ondersoek in te stel na die toekomstige beleid van sekere staatsondersteunde inrigtings soos museums, dieretuine en kunssale. Vir hierdie kommissie dien hy in 1950 ’n belangrike minderheidsverslag in. Na aftrede is hy steeds bedrywig in gemeenskapsake. Vanaf 1954 dien hy op die bestuur van die Genootskap van Oud-Pretoria, waar hy later as ondervoorsitter verkies word en ook by tye as voorsitter optree.
Carnarvon
NG gemeente
In 1875 is die NG gemeente hier gestig met as eerste leraar ds. W.P. de Villiers, leraar van die NG gemeente Beaufort-Wes. Hy het byna 30 jaar lank aan die hoof van die gemeente gestaan. Daar was nog geen skole nie, dus het die leraar en sy vrou self onderrig gegee in 'n kerkskool wanneer sy pligte hom toegelaat het. Gedurende sy dienstyd is Amandelboom (Williston) en Prieska afgestig. Later is die gemeentes Kenhardt, Upington en 'n gedeelte van die gemeentes Vosburg, Loxton en Brandvlei afgesny.
Poskode
Poskodes in Suid-Afrika
Die Suid-Afrikaanse poskodestelsel is op 8 Oktober 1973 ter geleentheid van die begin van geoutomatiseerde possortering ingevoer. Suid-Afrikaanse poskodes word deur vier syfers aangedui waarby pos of by 'n straatadres of by 'n posbus afgelewer kan word. Groter instellings maak daarnaas gebruik van privaat sak-adresse waarby pos ook deur privaat poskontrakteurs vervoer kan word.
Posbus 1840 Port Elizabeth 6000
Bergnooientjie
Aeropetes tulbaghia is na Ryk Tulbagh, goewerneur van die Kaap in 1751-17771, vernoem. Hy het baie belang gestel in die fauna en flora van die Kaap. Die skoenlapper was deel van 'n versameling wat hy na die botanikus Carolus Linnaeus in Europa gestuur het.
Poskode
Poskodes in Suid-Afrika
43 Cavendish Road Yeoville 2198
Poskodes in Switserland
Vir possorterings- en afleweringsdoeleindes is Switserland van wes na oos in nege gebiede onderverdeel wat deur die eerste van vier poskodesyfers aangedui word:
K.O.B.U.S.
Geskiedenis
Kobus! is 'n uur-lange album met liedjies soos "Sondagmiddag", "Jou Oe" of die reflektiewe "Dink Jy Nou".
Autshumato
In 1632 verhuis Autshumato met 'n groep mense na Robbeneiland, waar hy as posman en skakelbeampte vir Europese skepe verby die eiland gewerk het. Hy het 8 jaar later na die Kaapse vasteland teruggekeer.
VTEC
Inleiding
Die teenoorgestelde benadering tot veranderlike kleptydreëling is om 'n nokas te vervaardig wat meer geskik is vir werking teen hoë omwentelinge. Hierdie benadering beteken ongelukkig dat die voertuig se werkverrigting teen lae omwentelinge baie swak sal wees (waar die meeste passasiersmotors gereeld werk) en baie beter sal wees by hoë omwentelinge. VTEC is die resultaat van die poging om 'n goue middeweg te vind tussen goeie werkverrigting teen hoë omwentelingsnelheid en lae omwentelingstabiliteit.
i-VTEC
Vir die K-reeks motors is daar twee verskillende soorte i-VTEC stelsels geïmplementeer. Die eerste was vir hoëwerkverrigtingsmotors soos die RSX tipe S of die TSX en die ander vir die ekonomiese voertuie soos gevind kan word in die CR-V of Accord. Die hoëwerkverrigting i-VTEC stelsel is basies dieselfde as die DOHC VTEC stelsel van die B16A's, waar beide die inlaat en uitlaatnokasse 3 nokke per silinder het. Die kleppe het egter die bykomende voordeel van rollers op die aandrywers en kontinue veranderlike inlaatklepreëling. Die ekonomiese weergawe van die i-VTEC is meer soos die SOHC VTEC-E in soverre die inlaatnokas slegs twee nokke het, een baie kleine en 'n groter een, met geen VTEC op die uitlaatkleppe.
Homofobie
Homofobie word beskou as, en is waarneembaar in, veral kritiese en vyandige gedrag jeens ander, soos diskriminasie en geweld op grond van seksuele oriëntasies wat nieheteroseksueel is.
Islam en Sharia
In 2009 het die International Lesbian and Gay Association (ILGA) 'n verslag gepubliseer met die titel State Sponsored Homophobia 2009, wat gebaseer is op navorsing wat gedoen is deur Daniel Ottosson by die Södertörn University College, Stockholm, Swede. Hierdie navorsing het bevind dat 80 lande regoor die wêreld homoseksualiteit as onwettig beskou en die volgende is uitgewys:
Kinross
Kinross is 'n klein goudmynboudorp in Mpumalanga, Suid-Afrika. Die dorp is vernoem na Kinross, 'n dorp in Skotland, en is in 1915 gestig. Daar is vier goudmyne in die omgewing naamlik: Winkelhaak, Leslie, Bracken en Kinross. Die dorp is naby die groot waterskeiding tussen riviere wat wes na die Atlantiese Oseaan en oos na die Indiese Oseaan vloei. Die dorpie Leandra is 20 km wes van Kinross. Die N17 nasionale pad gaan deur Kinross.
Homofobie
Teenmaatreëls
Om homofobie te bekamp, gebruik die LGBT-gemeenskap gebeurtenisse soos gay pride parades en politieke aktivisme ( Sien gay pride ). In Augustus 2019 het die Pride in London -gemeenskap 'n ander inisiatief geneem om "solidariteit met die LGBT+-gemeenskap te toon" en die kruisings in reënboogkleure ingekleur vir die jaarlikse parades. Die eerste permanente kruisings is op paaie in Lambeth geplaas. Ander is in Royal Borough of Greenwich geverf.
Sommige argumenteer dat anti-LGBT-vooroordeel immoreel is en verder gaan as die uitwerking op daardie klas mense. Warren J. Blumenfeld voer aan dat hierdie emosie 'n dimensie buite homself verkry, as 'n instrument vir ekstreem-regse konserwatiewes en fundamentalistiese godsdienstige groepe en as 'n beperkende faktor op geslagsverhoudings ten opsigte van die gewig wat geassosieer word met die uitvoering van elke rol dien ooreenkomstig.
Aardhaan (astrologie)
Die Aardhaan (己酉, jǐyǒu) is die 46ste jaar van die Chinese kalender (sien die tabel regs onder van die 60-jaarsiklus). Dit is ’n begrip uit die Chinese astrologie en dui op dié maanjare wat gekenmerk word deur ’n verbinding van die sesde Hemelstam (己, jǐ; die element Aarde en Jin) met die 10de Aardtak (酉, yǒu), gesimboliseer deur die Haan (鷄, jī).
Koronavirus
Menslike koronavirus
Die koronavirusse HCoV-229E, -NL63, -OC43 en -HKU1 sirkuleer voortdurend in die menslike bevolking en veroorsaak respiratoriese infeksies by volwassenes en kinders wêreldwyd.
Let Wel
In die Ensiklopedie van die Wêreld, Kritzinger e.a. se Verklarende Afrikaanse Woordeboek en Pharos se Groot Woordeboek word die woord korona met 'n c gespel, dus corona.
Swartrivier (Kaapstad)
Die rivier het twee bronne, naamlik die Stellenberg-landgoed in Kenilworth en die Arderne-tuin in Claremont. Daarna loop dit agtereenvolgens deur die Brookside-veld van die Villagers-sportklub in Claremont, Keurboompark in Rondebosch en die terrein van die Rondebosch Hoër Seunskool. By die padwisselaars op die Kromboomsnelweg sluit die Kromboomrivier vanuit Kenilworth en Wynberg by die Swartrivier aan. In die Rondebosch-gholfbaan sluit die Elsieskraalrivier vanuit die noordooste ook by die Swartrivier aan en loop die vergrote rivier verder noord verby die die Valkenberg Hospitaal en die sterrewag. Net daarna sluit ook die Liesbeek vanuit die suidweste aan. Stroomafwaarts staan die rivier van hieraf bekend as die Soutrivier en stroom kort daarna Tafelbaai binne. Teenswoordig is die grootste deel van die rivier gekanaliseer.
Vrededorp (kiesafdeling)
Verkiesingsuitslae
Verkiesingsuitslae vir die kiesafdeling :
Manie Maritz
Salomon Gerhardus (Manie) Maritz was 'n boeregeneraal en leier in die Rebellie van 1914.
Herkoms en jeug
Hy vertrek op 19-jarige ouderdom na Johannesburg waar hy sy oom gehelp het om met 'n kapkar 'n "keb" te bestuur. Tydens die Jameson-inval het hy as vrywilliger by die fort in Johannesburg gedien. Dit het hom geregtig gemaak op burgerskap van die Zuid-Afrikaansche Republiek.
Daarna
Toe Maritz in Europa was, ontvang hy 'n brief van Piet de Wet, wat sê dat hulle in kampe aangehou word deur die Hottentotte en sleg behandel word.
Victoria-Wes
Besienswaardighede
Daar is 'n wildreservaat buite die dorp met springbokke, elande, swartwildebeeste, blesbokke, gemsbokke en ander wild. Op 'n nabygeleë plaas is daar 'n aansienlike versameling ou motorkarre, onder meer stoomaangedrewe modelle en een van Adolf Hitler se koeëlvaste voertuie.
Cary Stayner
Vroeë lewe
Cary Stayner is in Merced, Kalifornië, gebore. Sy jonger broer, Steven, is in 1972 deur die kindermolesteerder Kenneth Parnell ontvoer toe Cary 11 was, en is sewe jaar lank gevange gehou voordat hy ontsnap het en met sy gesin herenig is. Stayner het later gesê het het verwaarloos gevoel terwyl sy ouers oor Steven se verdwyning getreur het.
Misdade
Stayner het ná sy ingetenisneming beweer hy het op sewe jaar oud al daarvan gedroom om vroue te vermoor, lank voor sy broer se ontvoering.
Anthony 'Scooter' Teague
Anthony 'Scooter' Teague (4 Januarie 1940 – 2 Junie 1989) was 'n Amerikaanse akteur. Hy was bekend vir sy rolle in die rolprente West Side Story (1961), How to Succeed in Business Without Really Trying (1967), en The Trouble with Girls (1969), en in die televisiereeks Target: The Corruptors (1961).
Daily Dispatch
Die Daily Dispatch is 'n Oos-Londense dagblad wat in September 1872 as die East London Dispatch ontstaan het. Seker die koerant se beroemdste oudredakteur is Donald Woods, wat hom beywer het om 'n einde aan Apartheid te bring. Die koerant, saam met talle streekskoerante in die filiaal soos The Rep van Queenstown en The Mercury van King William's Town behoort aan Avusa Media Limited.
Alane
Migrasie na Gallië
Volgens Ammianus is die vreedsame betrekkinge tussen die Alane en Hunne omstreeks 370 verbreek toe die Hunne die Don-Alane aanval. Baie Alane is doodgemaak en die Hunne het toe ’n bondgenootskap met die oorlewendes gesluit. Hierdie Alane het die Gote in 375 saam met die Hunne suksesvol aangeval. Hulle het daarna saam met die Hunne weswaarts uitgebrei.
Middeleeuse Alanië
Van die ander Alane het onder heerskappy van die Hunne gebly. Dié in die oostelike groep is deur die Mongole na die Kaukasus verdryf, waar hulle die Ossetïers geword het. Tussen die 9de en 12de eeu het hulle ’n netwerk stamgenootskappe gevorm wat eindelik in die Christelike koninkryk Alanië ontwikkel het. Die meeste Alane het hulle in 1239-1277 aan die Mongoolse Ryk onderwerp. Hulle het deelgeneem aan die Mongoolse invalle in Europa en die Song-dinastie, asook aan die Slag van Koelkowo onder Mamai van die Goue Horde.
Paratipe
Plantkunde
Die oorspronklike skrywer kan ook paratipes noem wat latere plantkundiges sal help om agter te kom watter versamelings bestudeer en as deel van die takson beskou is, soos voorbeelde met ander karaktertrekke as die holotipe (byvoorbeeld van ’n ander geslag).
Swartrivier (George)
Hierdie rivier ontspring op die suidelike hellings van Cradockpiek en Georgepiek. Sy belangrikste sytak is die Katrivier. By Kaaimansgat sluit dit by die Kaaimansrivier aan en hulle loop die laaste paar honderd meter saam na die see. Net voor Kaaimansgat was daar voorheen in die Swartrivier 'n waterval, maar dit het deur padbouwerke verdwyn. In die rivier is die Tuinroetedam. Hoër op in die rivier is die ou Swartrivierdam met 'n volume van 720 miljoen liter.
Bush Hill, Johannesburg
Bush Hill is 'n klein voorstad van Johannesburg, Suid-Afrika wat wes van Randburg geleë is.
Noord-Transvaal
Die trots van Pretoria, die Noord-Transvaalse rugbyunie, staan sedert 1996 bekend as die Blou Bulle.
Oksidasie
Oksideermiddel
- Dit het 'n hoër verbrandingsenergie omdat stikstofgas nie aanwesig is nie. Suurstofgas word derhalwe in veral gasvlamsnyers gebruik vir die sny van metaalplate.
Callyspongia ridleyi
Callyspongia ridleyi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ittoqqortoormiit
Op 1 Januarie 2009 het die munisipaliteit met die Sermersooq-munisipaliteit saamgesmelt. In 2014 tel die dorpie se inwoners 444.
Daily Mail
Die Daily Mail is 'n daaglikse Britse poniekoerant. Dit is opgerig in 1896 en word besit deur Daily Mail and General. Die oplaag van die Daily Mail beloop meer as 2 miljoen. Die koerant het, nes ander Britse dagblaaie, ook 'n Sondaguitgawe: The Mail on Sunday.
Pirrool
Sintese
Pirrool kan deur 'n aantal roetes geskep word. Dit kan uit furaan vervaardig word met behulp van ammoniak en 'n katalisator, bv SiO2 of Al2O3:
Emma Renzi
In Italië
Sy onderneem 'n konserttoer in Suid-Afrika en verhuis na Sisilië waar sy stemonderrig ontvang van die Maestro Santo. Hy het die dramatiese eienskappe van haar stem ontwikkel en geskikte rolle in operahuise op dié Italiaanse eiland het haar besluit bevestig dat die Italiaanse sangstyl haar stem die beste gepas het.
Verdere sukses
Sy behaal 'n triomf in 1971 toe sy gekies is om die rol van Aïda tydens die inhuldiging van die Nico Malan-skouburg te sing. Sy het in Italië onder meer ook in Parma, Venesië, Napels, Bologna, Palermo, Rome en Verona gesing. Sy was die eerste Suid-Afrikaner wat 'n hoofrol in La Scala in Milaan gesing het toe sy Montserrat Caballé ter elfder ure vir die vyftig-jarige viering van Puccini se Turandot moes vervang. Ook was sy die eerste Suid-Afrikaner wat in feitlik die hele Italië welslae behaal het.
Piet Joubert
Voor: Genl. Piet J. Joubert, Pres. Paul Kruger, Genl. Piet A. Cronje]]
Politieke loopbaan
Toe die Anglo-Boereoorlog in 1899 uitbreek, was Joubert al byna sewentig. Omdat hy persoonlik bevel gevoer het oor die mag aan die Natalse grens, was hy nie in staat om die Boere se oorlogspoging behoorlik te koördineer nie. Hy het ook verkies om die Boereoorwinning by Modderspruit, Spioenkop en Colenso nie op te volg nie maar om 'n offensiewe beleëringsveldtog te voer in ŉ poging om so min moontlik bloed te vergiet. Ladysmith, Mafeking en Kimberley het hy almal sonder welslae laat beleër. In Maart 1900 het hy na Pretoria teruggekeer om die moontlikheid van vrede met Kruger te bespreek.
Henkries
Henkries is 'n klein nedersetting aan die Oranjerivier, 13 km wes van Goodhouse, in die Noord-Kaap provinsie in Suid-Afrika.
Pirelli
Formule Een
Pirelli is veral bekend by die publiek daarvoor dat hulle sedert 2011 die alleenverskaffer van bande aan alle Formule Een-renspanne is. Dit sluit ook toegewyde navorsing en ontwikkeling in.
J.B.Z. Keet
Johan Bernard Zulch Keet (Porterville, Kaapkolonie, 21 Oktober 1884 – Johannesburg, Suid-Afrika, 31 Julie 1965) was ’n Johannesburgse koordirigent wat veral onthou word vir die Asafkoor, waarvan hy van 1921 tot 1963 dirigent was in opvolging van die stigter, H.A. Delen. Dié koor het bestaan uit ’n hele aantal kore, wat almal afsonderlik deur Keet voorberei en vir groot uitvoerings saamgetrek is: dié van Melville (1920), Turffontein (1924, gestig aan huis van die onderwysman Pieter Coetsee), Brixton (1928), Germiston (1932), Alberton (1936) en Linden (1937). Hy het hom dekades lank beywer om koormusiek onder die Afrikaners in Johannesburg bekend te stel.
Johannesburgse koorleier
Keet was van die begin af geesdriftig oor koorsang. Sy eerste poging was 'n Sondagskoolkoor in die Braamfonteinse NG gemeente. In 1919 het hy 'n mannekoor van 60 lede gestig, die Afrikaanse Mannekoor. Hulle het hulself onderskei op kunswedstryde en was in aanvraag vir konserte. In April 1923 het dié koor saam met die Johannesburgse Filharmoniese Vereniging opgetree in 'n uitvoering van die "Finale" van Beethoven se Negende Simfonie in die Johannesburgse stadsaal, uitgevoer deur die Kaapse Stadsorkes onder leiding van Theo Wendt. Intussen is op 5 Julie 1920, sy stigtingsjaar, in die NG gemeente Melville aan huis van mnr. en mev. S.J. Buys 'n koor gestig wat die Asaf- Christelike Koorvereniging genoem is (na Asaf, die beweerde stigter van die tempelkoor in die tyd van die Bybelse koning Dawid) en waarvan Keet ses maande later die permanente dirigent geword het toe hy dié taak oorneem by H.A. Delen. Takke is gestig in Turffontein en Brixton en later in Germiston, Alberton en Linden.
Royal Albert Hall
Die Royal Albert Hall is 'n konsertsaal in die mees noordelike deel van Kensington in westelike Sentraal-Londen wat internasional bekend staan vir sy Proms-konsertreekse wat sedert 1941 jaarliks in die somermaande aangebied word. Die saal het 'n maksimum-kapasiteit van 5 272 sitplekke, afhangende van die gebeurtenis. Die uitleg van die verhoog en die getal staanplekke kan aangepas word sodat die getal sitplekke styg of verminder. Die konsertsaal word nie deur die Britse regering of Londense administrasie befonds nie, maar is 'n geregistreerde nie-winsgewende instelling.
Alba Bouwer
Toekennings en eerbewyse
Benewens die talle pryse wat sy met haar boeke verower, word sy ook op baie ander maniere gehuldig. Sy word in 1983 aangewys as een van veertien nuwe verteenwoordigers wat in die Media-raad van die Nuusblad-Persunie dien. In 1987 stel die Akademie vir Wetenskap en Kuns die prys in vir Kinderliteratuur wat driejaarliks toegeken sal word en noem dit die Alba Bouwer-prys as blyk van agting vir haar kinderwerke. Die ereburgerskap van Riversdal word in 1988 aan haar toegeken. Sy word in 1995 vereer met erelidmaatskap van die Suid-Afrikaanse Akademie vir Wetenskap en Kuns en in dieselfde jaar ontvang sy ’n toekenning van die Vroue Landbouvereniging. Die huldigingsbundel “Die blink uur van mooi dinge” wat met haar 75e verjaarsdag aan haar uitgereik word, bestaan uit twee dele. Die eerste deel is essays oor persoonlike belewenis van haar deur familie en vriende, terwyl die tweede deel handel oor haar werk. Die Universiteit van Port Elizabeth ken in 1996 ’n eredoktorsgraad aan haar toe. In 1998 ontvang sy die FAK-Prestigeprys vir haar bydrae tot die Afrikaanse letterkunde. ’n Straat in Langenhovenpark in Bloemfontein is ook na haar vernoem.
Struktuurformule
Die molekulêre struktuur word daarom dikwels in 'n getekende formule weergegee en dit kan op verskillende maniere gedaan word
Podolsk
Podolsk (Russies: Подо́льск) is 'n nywerheidstad in die Russiese Moskou-oblast, sowat 40 km suid van Moskou. Die stad dien as die administratiewe hoofstad van die rajon Podolsk. Podolsk, wat aan die Pachra-rivier (een van die sytakke van die Moskwa-rivier) geleë is, is die grootste nedersetting in die Moskou-oblast met 'n bevolking van 218 537 (2014).
Albert (kiesafdeling)
duimnael|regs|200px|Ds. [[Louis Vorster|L.P. Vorster het Albert verteenwoordig van 1915 tot 1921, toe hy met 172 stemme verloor teen die SAP-kandidaat. Hy was LV vir Albert tot 1920 en daarna vir die gekombineerde Albert-Aliwal tot 1921.]]
MPLA
Ná die dood van Angola se eerste president, Agostinho Neto op 10 September 1979, is José Eduardo dos Santos Santos op 20 September 1979 tot president van die MPLA verkies, en word hy president van Angola op 21 September 1979.
Annie Malan
Annie Malan is 'n Suid-Afrikaanse aktrise wat bekend is vir haar rol in die film Fiela se Kind in 1988. Sy het ook etlike ander belangrike rolle gespeel in rolprent- en TV-produksies, onder andere Saartjie (geskep uit die boeke geskryf deur Bettie Naude), Super Snuiters, Pot vol Winter, Emily Hobhouse, Glaskasteel en Swartwater.
Ngamimeer
Navorsers en avonturiers
Verskeie geleerdes en avontuursoekers het die meer besoek.
Flora en fauna
Toeriste word na die gebied gelok deur die besondere natuurlewe. Die ekonomie van die streek berus op toerisme en beesboerdery. Dit is die habitat van die pelikaan, arend, flamink, ibis, grootwitreier en die rooibekkwelea. Op die oewers groei akasias, palms en kremetartbome.
Callyspongia sinuosa
Callyspongia sinuosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1892 deur Topsent.
Times Media Limited
Die Suid-Afrikaanse koerantmaatskappy South African Associated Newspapers het van 1987 as Times Media Limited bekend gestaan, later as Johnnic Publishing en sedert November 2007 as Avusa Media Limited. In 2013 is die naam terug verander na Times Media Limited.
Tipe (biologie)
Soorte tipes
Die tipes is:
Mitsunori Yoshida
Mitsunori Yoshida (gebore 8 Maart 1962) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Greifswalder SV 04
Greifswalder SV 04 is 'n sportklub uit Greifswald in die deelstaat Mecklenburg-Voorpommeren in Duitsland, veral bekend vir sy sokkerafdeling. Behalwe sokker, het die klub ook (onder meer) afdelings vir pluimbal, atletiek, dans en basketbal.